section_heading: Glazbena karijera
paragraph_text: Debitirao je 1993. godine u Gradskom kazalištu Komedija, pjevajući Eneja u operi Didona i Enej H. Purcella. 1996. godine diplomirao je solo pjevanje na Muzičkoj Akademiji u Zagrebu u klasi prof. Zdenke Žabčić-Hesky. Usavršavao se kod primadone Dunje Vejzović. Od 1997. – 2012. solist je opere Hrvatskog narodnog kazališta Ivana pl. Zajca u Rijeci. Izuzev kao operni pjevač djeluje i na koncertnim podijima gdje kao solist sudjeluje u izvedbama komornih djela, misa, requiema, i to od skladbi baroknih autora do skladatelja našeg stoljeća.